als_Latn dik_Latn sag_Latn
Deklarata e fortë e ambasadorit amerikan në OSBE, Daniel Baer: Dhuna dhe kërcënimet nuk kanë vend në Parlament, të zbatohen vendimet e Gjykatës Kushtetuese
Reagon kreu i PD: Pretendimet e opozitës marrin mbështetje ndërkombëtare
Ambasadori Amerikan në OSBE, Daniel Baer, në Këshillin e përhershëm të këtij organizmi në Vienë, duke folur për Shqipërinë, u ndal në disa çështje të nxehta politike. Pas fjalës së Ambasadorit Rauning, ai tha fillimisht se zgjedhjet e suksesshme parlamentare në Shqipëri në qershor 2013 ishin një shembull i tranzicionit demokratik dhe transparent të pushtetit dhe një meritë e besimit të zgjedhësve shqiptarë. Por theksoi se ajo që ka ndodhur më pas është më pak se e pëlqyeshme për shumëkënd në Shqipëri. “Zgjedhjet e suksesshme parlamentare në Shqipëri në qershor 2013 ishin një shembull i tranzicionit demokratik dhe transparent të pushtetit dhe një meritë e besimit të zgjedhësve shqiptarë. Por ajo që ka ndodhur më pas është më pak se e pëlqyeshme për shumëkënd në Shqipëri. Ashtu sic keni identifikuar edhe në raportin tuaj, lufta politike, mungesa e besimit mes blloqeve politike dhe mungesa e vullnetit për konsensus dhe fokusim tek progresi e kanë pamundësuar Shqipërinë të zbatojë reforma të qëndrueshme”, u shpreh Baer.
Ambasadori Amerikan në OSBE u shpreh gjithashtu se Shtetet e Bashkuara të Amerikës ishin dakord me vlerësimin e ambasadorit të OSBE –se në Shqipëri, zotit Raunin, se mbështetja e fortë për sundimin e ligjit si dhe për një dialog të ripërtërirë dhe të konsoliduar mes qeverisë dhe opozitës mbeten çështje thelbësore. “Ne jemi dakord me vlerësimin tuaj se mbështetja e fortë për sundimin e ligjit si dhe për një dialog të ripërtërirë dhe të konsoliduar mes qeverisë dhe opozitës mbeten cështje thelbësore”. Por theksoi se në këtë drejtim një element kyç është pranimi pa kushte nga të gjitha palët i vendimeve të Gjykatës Kushtetuese të Shqipërisë dhe zbatimi i menjëhershëm i këtyre vendimeve. Ai nënvizoi se dhuna fizike dhe kërcënimet nuk kanë vend në Parlament dhe u bëri thirrje drejtuesve të partive të mbështesin kodin e etikës dhe të riafirmojnë se nuk do ta tolerojnë këtë sjellje. “Ne theksojmë se në këtë drejtim një element kyc është pranimi pa kushte nga të gjitha palët i vendimeve të Gjykatës Kushtetuese të Shqipërsie dhe zbatimi i menjëhershëm i këtyre vendimeve. Dhuna fizike dhe kërcënimet nuk kanë vend në Parlament dhe ne ju bëjmë thirrje drejtuesve të partive të mbështesin Kodin e Etikës dhe të riafirmojnë se nuk do ta tolerojnë këtë sjellje”, deklaroi ai.
Kreu i PD përshëndet deklaratën e ambasadorit amerikan në OSBE
Basha: Qëndrimi i SHBA, mbështetje e madhe për demokracinë dhe vlerat e saj
Një mbështetje e madhe për demokracinë dhe vlerat e saj. Kështu e ka komentuar në rrjetet sociale kryetari i Partisë Demokratike, Lulzim Basha qëndrimin e SHBA nëpërmjet deklaratës së ambasadorit të OSBE në Vjenë, Daniel Baer. Kreu i demokratëve ka vënë në dukje që këto qëndrime të drejta të mos bien në veshë të shurdhër, por të dëgjohen dhe të kuptohen qartë nga ata që kanë prishur konsensusin dhe kanë instaluar konfliktin politik, që nëpërkëmbin dhe nuk zbatojnë vendimet e Gjykatës Kushtetuese, që frymëzojnë dhunën fizike në parlament në vend të dialogut dhe debatit demokratik. “Përshëndes fuqishëm deklaratën e Shteteve të Bashkuara të Amerikës në Këshillin e Përhershëm të OSBE në Vjenë përmes ambasadorit Daniel Baer. Shtetet e Bashkuara, partneri ynë strategjik theksojnë se pas zgjedhjeve dhe rotacionit demokratik dhe transparent të pushtetit në qershor 2013, ajo që ka ndodhur në vendin tonë është më pak se e pëlqyeshme, duke listuar problemet më madhore me të cilat përballen demokracia dhe shteti ligjor sot në Shqipëri. E konsideroj këtë qëndrim të SHBA një mbështetje të madhe për demokracinë dhe vlerat e saj. Partia Demokratike angazhohet të vijojë kontributin e saj për këto vlera të përbashkëta. Uroj që këto qëndrime të drejta të mos bien në veshë të shurdhër, por të dëgjohen dhe të kuptohen qartë nga ata që kanë prishur konsensusin dhe kanë instaluar konfliktin politik, që nëpërkëmbin dhe nuk zbatojnë vendimet e Gjykatës Kushtetuese, që frymëzojnë dhunën fizike në parlament në vend të dialogut dhe debatit demokratik”, deklaroi Basha.
FMN: Të ruhet pavarësia e BSH si në të shkuarën
Fondi Monetar Ndërkombëtar shprehet se Banka e Shqipërisë duhet të ketë të njëjtën pavarësi si në të shkuarën. Përfaqësuesi i përhershëm i i fondit Jens Reinke, në një intervistë për Tv Klan, teksa flet për situatën e krijuar në Bankën Qendrore dhe mbi zgjedhjen e guvernatorit të ri, shprehet se pa pavarësinë e bankës, FMN-ja do ta ketë të vështirë të cojë përpara programin e saj në Shqipëri.
“Ne duam të sigurohemi që Banka e Shqipërisë do të vazhdojë të ketë të njëjtën Pavarësi operacionale për të vendosur politikat monetare si në të shkuarën dhe ky është një gur themeli i programit tonë. Pa pavarësinë e Bankës Qendrore do të jetë shumë e vështirë të ecet përpara në program. Zgjedhja e Guvernatorit dhe anëtarëve të Këshillit Mbikqyres, apo stafit të Bankës Qendrore është prerogativ e autoriteteve shqiptare. Ne nuk kemi asnjë lloj qëndrimi për këtë. Ne do të vazhdojmë teë bashkëpunojmë padyshim me këdo që do të zgjidhet Guvernator dhe kushdo që të jetë menaxher i Bankës Qendrore”. Përfaqësuesi i përhershëm i Fondit Monetar Ndërkombëtar pranon se situata e krijuar në Bankën Qendrore ishte një ndër dy arsyet që misioni u largua pa bërë publike konkluzionet e takimit të radhës. Arsyeja tjetër është situata në sektorin energjitik. “Më lejoni të shpjegoj që është vërtet e pazakonshme për Shqiperine dhe është hera e parë që ndodh këtu, por në vende të tjera kjo nuk është një gjë e pazakontë. Ndodh që diskutimet zgjasin më tej se koha e misoinit. Së pari presim që qeveria të ndërmarrë hapa konkret për reformën në sektorin e energjisë elektrike. Siç e dini sektori i energjisë elektrike ka një defiçit të konsiderueshëm që për momentin financohet nga garancitë sovrane të qeverisë. Kjo do të thotë që jo vetëm njerëzit që përdorin energjinë elektrike, por publiku në përgjithësi e subvencionon sektorin përmes taksave dhe ne e kuptojmë që pjesa më e madhe e shqiptarve bien dakord që kjo situatë duhet të ndryshojë. Pra ne po presim që qeveria të shpallë masa konkrete që të synojnë uljen e defiçitit në sektorin e energjisë elektrike dhe në afatin e mesëm kjo sjell gjithashtu një ulje të varësisë së këtij sektori nga buxheti i shtetit, që do të sjellë edhe përmirësimin e situatës fiskale. Ka disa detaje të cilat mbeten ende pa u sqaruar në lidhje me buxhetin e vitit 2015 dhe kryesisht kanë të bëjnë me koston e sektorit të energjisë elektrike për buxhetin”. Zoti Renike shprehet se marrja e masave për reformën në sistemin energjetik është një e drejtë e qeverisë shqiptare, e cila ka një program me Bankën Botërore. Por nënvizon se ky sistem ka nevojë për një ristrukturim të tarifave të energjisë. “Vendosja e tarifave është gjithashtu një prerogativ e autoriteteve shqiptare. Ajo që ne kemi diskutuar me qeverinë është nevoja për reformën e sektorit të energjisë në lidhje me defiçitin e të ardhurave që ka ky sektor. Hapat konkret, masat konkrete i përkasin qeverisë shqiptare që t’i përcaktojë që të arrijë këtë objektiv. Ne po presim nga qeveria shqiptare të dëgjojmë për këto hapa dhe masa konkrete. Gjithashtu sa i përket spektit teknik të këtyre masave, nuk është FMN partneri në këtë drejtim, por është Banka Botërore e cila ka dhe një program me qeverinë për reformën në sektorin energjetik. Ne mund të flasim vetëm për impaktin në aspektin fiskal.
Ne jemi në dijeni që një pjesë e madhe e energjisë që konsumohet nuk paguhet dhe në një kohë të caktuar që nuk e di se kur mund të ketë nevojë për ristrukturim të tarifave të energjisë si pjesë e reformës, por detajet apo koha nuk janë pjesë e punës sonë”.
Perfaqesuesi i perhershem i FMN –se nuk mohon se me qeverine shqiptare eshte disktuar edhe per rritjen e disa taksave, sic pohoi pak dite me pare gjate nje takimi me gazetaret ministri i financave, Shkelqim Cani, me qellim sjelljen e borxhit ne një nivel të qëndrueshëm.
“Rritja e taksave është një e drejtë e qeverisë. Ajo që ne biem dakord ne programin tonë është objektivi për sjelljen e borxhit në një nivel të qëndrueshëm dhe për të arritur aty ka disa objektiva fiskale që sigurisht duhen arritur si psh për defiçitin. Dhe për të arritur ato ka një kombinim masash të cilat diskutohen, si vjelja e më shumë të ardhurave në kuadrin e regjimit eksiztues të taksave, masa të tjera të taksave që mund të jenë rregullim i taksave, që janë në programin e qeverisë, apo kontroll për shpenzime”. Debatit që ka përfshirë opozitën dhe mazhorancën lidhur me të ardhurat në buxhetin e shtetit zoti Reinke i përgjigj në këtë mënyrë. “Vlerësimi jonë është që të ardhurat në përgjithësi janë në linjë me programin. Brenda komponimit të të ardhurave ka disa lloje taksash që nuk kanë sjellë aq të ardhura sa pritej dhe të tjera që janë duke ecur mirë sic është TVSH-ja”.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn